CELEX: 32016D0529
Language: bg
Date: 2016-03-31 00:00:00
Title: Решение за изпълнение (ЕС) 2016/529 на Комисията от 31 март 2016 година за определяне на финансовото участие на Съюза в разходите, направени от Германия през 2007 г. за финансиране на спешни мерки за борба с болестта син език (нотифицирано под номер С(2016) 1758)

5.4.2016   
            
            
               BG
            
            
               Официален вестник на Европейския съюз
            
            
               L 88/30
            
         РЕШЕНИЕ ЗА ИЗПЪЛНЕНИЕ (ЕС) 2016/529 НА КОМИСИЯТА
   от 31 март 2016 година
   за определяне на финансовото участие на Съюза в разходите, направени от Германия през 2007 г. за финансиране на спешни мерки за борба с болестта син език
   
      
         (нотифицирано под номер С(2016) 1758)
      
   
   (само текстът на немски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (1), и по-специално член 36, параграф 4 от него,
   като има предвид, че:
   
               (1)
            
            
               В Регламент (ЕО) № 349/2005 на Комисията (2) се определят правилата за изплащане на финансовото участие на Съюза за спешни мерки и за кампанията за борба с някои болести по животните съгласно Решение 90/424/ЕИО на Съвета (3). В член 7 от посочения регламент се определят документите, които трябва да бъдат представени от държавата членка, кандидатстваща за финансиране от Съюза, както и сроковете за представянето им.
            
         
               (2)
            
            
               С Решение 2008/444/ЕО на Комисията (4) се предвижда отпускане на финансово участие на Съюза за Германия с оглед на направените от посочената държава членка разходи при предприемането на спешни мерки за борба с болестта син език през 2007 г. съгласно Решение 2009/470/ЕО на Съвета (5). Съответно на Германия бе изплатен първи транш от 950 000,00 ЕUR като част от финансовото участие на Съюза.
            
         
               (3)
            
            
               Съгласно Решение за изпълнение 2011/800/ЕС на Комисията (6) на Германия бе изплатен втори транш от 1 950 000,00 ЕUR като част от финансовото участие на Съюза, а съгласно Решение за изпълнение 2014/131/ЕС на Комисията (7) — трети транш от 1 000 000,00 EUR като част от финансовото участие на Съюза.
            
         
               (4)
            
            
               С приемането на Решение 2008/444/ЕО бяха спазени изискванията на Регламент (ЕС, Евратом) № 966/2012 на Европейския парламент и на Съвета (8), и по-специално член 84 от него.
            
         
               (5)
            
            
               На 6 юни 2008 г. Германия подаде до Комисията официално искане за възстановяване на средства, придружено от финансов отчет, оправдателни документи и епидемиологичен отчет за всяко стопанство, в което животните са били заклани и унищожени. Искането за възстановяване е за сума в размер на 4 201 179,00 EUR. След проверките и контрола, извършени по време на одита на място от компетентната одитна служба, обаче сумата от 239 629,65 EUR бе счетена за недопустима за възстановяване в съответствие с член 5 от Регламент (ЕО) № 349/2005.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   1.   Размерът на финансовото участие на Съюза в разходите, направени от Германия през 2007 г. за финансиране на спешни мерки за борба с болестта син език, се определя на 3 961 549,35 EUR.
   2.   Размерът на частта от финансовото участие на Съюза, която остава да бъде изплатена на Германия, се определя на 61 549,35 EUR.
   Член 2
   Адресат на настоящото решение е Федерална република Германия.
   
      Съставено в Брюксел на 31 март 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 189, 27.6.2014 г., стр. 1.
   
      (2)  Регламент (ЕО) № 349/2005 на Комисията от 28 февруари 2005 г. за определяне на правила относно финансирането от Общността на спешни мерки и на кампанията за борба с някои болести по животните съгласно Решение 90/424/ЕИО на Съвета (ОВ L 55, 1.3.2005 г., стр. 12).
   
      (3)  Решение 90/424/ЕИО на Съвета от 26 юни 1990 г. относно разходите във ветеринарната област (ОВ L 224, 18.8.1990 г., стр. 19).
   
      (4)  Решение 2008/444/ЕО на Комисията от 5 юни 2008 г. относно финансовото участие на Общността в спешните мерки за борба с болестта син език в Германия през 2007 година (ОВ L 156, 14.6.2008 г., стр. 18).
   
      (5)  Решение 2009/470/ЕО на Съвета от 25 май 2009 г. относно разходите във ветеринарната област (ОВ L 155, 18.6.2009 г., стр. 30).
   
      (6)  Решение за изпълнение 2011/800/ЕС на Комисията от 30 ноември 2011 г. относно финансовото участие на Съюза в спешните мерки за борба с болестта син език в Германия през 2007 г. (ОВ L 320, 3.12.2011 г., стр. 49).
   
      (7)  Решение за изпълнение 2014/131/ЕС на Комисията от 10 март 2014 г. относно финансовото участие на Съюза в спешните мерки за борба с болестта син език в Германия през 2007 г. (ОВ L 71, 12.3.2014 г., стр. 18).
   
      (8)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).